7 अक्ट’बरखालि बिजेपि सोरखारा बिटिसिनि बायजोआव थानाय बर’फोरनि जौगानाय आरो राजखान्थिआरी मोन्थायफोरनि थाखाय बर’फोरनि गोलाउ समनि दाबि बर’ कसारि वेलफेयार अट’नमास काउन्सिलखौ केबिननि गेजेरजों होबाय होननानै फोसावदोंमोन। बेनि उनखालिनो गुवाहाटीनि बाथौफुरिआव इउबिपिअ’नि आफादगिरि गासैबो सोद्रोमाफोरा ज’जानानै जथुम जदोंमोन आरो बेवहायनो 9 अक्ट’बरआव इउबिपिअ’नि गासैबो सोद्रोमाफोरा बिजेपिआव हाबगोन होननानै थि खालामदोंमोन। बाथौफुरिआव जानाय बे मेलआव आथिखालनि बिपिएफ दोलो एंगारनानै बिजेपि दोलोआव हाबनाय आरो बै समनि राज्यो सभानि एमपि बिस्वजित दैमारि बिथाङाबो बाहागो लादोंमोन।